dicyandiamid
Store norske leksikon,Realfag,Kjemi,Organisk kjemi,Organiske forbindelser
Dicyandiamid er en hvit, krystallinsk forbindelse av karbon, hydrogen og nitrogen. Forbindelsen har smeltepunkt på 207–209 °C og løses noe i vann med nøytral reaksjon. Den kjemiske formelen til dicyandiamid er HN=C(NH2)NHCN. Dicyandiamid kalles også cyanguanidin.
Dicyandiamid fremstilles ved kontrollert polymerisasjon av cyanamid i nærvær av baser. Forbindelsen oppstår også ved siden av cyanamid når vann virker på kalsiumcyanamid.Dicyandiamid brukes i plastindustrien til fremstilling av melamin, og i farmasøytisk industri til syntese av visse legemidler. Dicyandiamid har også en lang rekke anvendelser i kjemisk industri og i teknikken. Les mer i Store norske leksikon organisk kjemi